《冬暮》
宋代·晁公溯

风林委黄叶，寒乌噪枯枝。
四山失其蔽，惨淡无奇姿。
是时岁云暮，节物良可悲。
边马嘶北风，塞垣草亦衰。
传闻西南戍，未敢休王师。
不辞征行苦，颇念馈饷迟。
遥怜持戟士，半是五陵儿。
不知家存亡，辛苦临边陲。
日暮裘褐单，谁当寄征衣。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。